Italian Grand Prix 1971 oli yksi kaikkien aikojen tasaisimmista, viisi ensimmäistä autoa ylitti maalilinjan 0,6 sekunnin sisällä. Chris Amon Matrallaan jäi tästä joukosta puoli minuuttia, hän oli kuudes. Hän johti kisaa jo selvästi, mutta kun hän muutama kierros ennen ruutulippua yritti repäistä visiirinsä suojakalvoa irti, koko visiiri irtosi. Hänen oli pakko hidastaa vauhtiaan, ja viisi autoa pyyhkäisi hänen ohitseen.